На основу Решења о банкротству, које је донео стечајни судија Привредног суда у Краљеву Ст. 7/2021 од 06.07.2021. године, члана 133. Закона о стечају (“Сл.гласник РС” бр. 104/2009, 99/2011 – др.закон, 71/2012 – одлука УС, 83/2014, 113/2017, 44/2018 и 95/2018) као и поглавља III Националног стандарда бр. 5 о начину и поступку уновчења имовине стечајног дужника (“Сл.гласник РС” бр. 62/2018) стечајни управник стечајног дужника

**Привредно друштво за сервис и производњу комуналне опреме**

**СЕРВИС СЕКОМ-КВ доо Крушевац – у стечају**

**ул. Бријанова 42, Крушевац, мат. број 20896493, ПИБ 107914750**

**ОГЛАШАВА**

**појединачну продају покретне имовине**

**јавним надметањем**

Предмет продаје:

А. Покретна имвина - ВОЗИЛА која се налазе на локацији у Крушевцу, ул. Јасички пут бб.

|  |  |  |  |  |  |  |
| --- | --- | --- | --- | --- | --- | --- |
| Целина | Назив имовине | Шасија | Мотор | Година производње | Почетна цена (РСД) | Депозит |
| 1 | Шкода ФАБИА, (неисправна и нерегистрована) | TMBPY16YX64576156 | без мотора | 2006 | 25.000 | 10.000 |
| 2 | Рено Кангу | VF1FC0NAF28907205 | F8QP632C375951 | 2003 | 35.000 | 14.000 |
| 3 | Форд Транзит | WF0CXXTTFC3L06592 |  | 2003 | 237.500 | 95.000 |
| 4 | Фап 1213 MERCEDES 42 (нерегистрован, без надоградње) | 36700513004637 | ОМ36791010006096 | 1988 | 90.000 | 36.000 |
| 5 | РЕНО Понтичели, теретно специјално возило-смећар | VJYVB210U00100116 | 83M0267216 |  | 325.000 | 130.000 |

Б. Опрема која се налазе на локацији у Крушевцу, ул. Јасички пут бб.

|  |  |  |  |  |  |  |
| --- | --- | --- | --- | --- | --- | --- |
| Целина | Назив имовине | јед. Мере | кол | Стање | Почетна цена | Депозит |
| 6 | Смећарска надоградња FAUN rotosmećar | ком | 1 | Неиспитано | 150.000 | 60.000 |
| 7 | Смећарска надоградња 16 м³, прес плоча | ком | 1 | Неиспитано недовршено | 120.000 | 48.000 |
| 8 | Надоградња аутоподизач контејнера са телескопском рукама (Бели) | ком | 1 | Неиспитано недовршено | 120.000 | 48.000 |
| 9 | аутоподизач контејнера зелени | ком | 1 | Неиспитано недовршено | 90.000 | 36.000 |
| 10 | аутоподизач контејнера плави 16 тона | ком | 1 | Неиспитано недовршено | 110.000 | 44.000 |
| 11 | Отворени контејнери за смеће киштре у деловима | ком | 8 | Некомплетно незавршено | 100.000 | 40.000 |
| 12 | Апарат за заваривање "ORLIKON" 460A | ком | 1 | Неиспитан | 25.000 | 10.000 |
| 13 | Хидрауличка преса за испитивање | ком | 1 | Неиспитано | 37.500 | 15.000 |
| 14 | Дрвени товарни сандук за ФАП 1213 | ком | 1 | Некомплетан | 6.000 | 2.400 |
| 15 | Арњеви и цирада за ФОРД Транзит | ком | 1 | Неиспитано | 12500 | 5.000 |
| 16 | Гуме за "БОБ ЦАТ" нове, СТИР 27\*10.5-15Р | ком | 2 | нове, демонтиране | 12.500 | 5.000 |
| 17 | Гуме половне 11.00\* Р20 са фелнама | ком | 6 |  | 18.000 | 7.200 |
| 18 | металне полице у деловима | ком |  |  | 2.500 | 1.000 |
| 19 | отпадно гвожђе, разни профили | цца | 800 кг |  | 7,50 по кг | 2.400 |

Напомена: За целину 19. након одржаног јавног надметања извршиће се тачно мерење и купац је дужан да након сваког мерења уплати купопродајну цену преузетог отпадног гвожђа.

Право на учешће имају сва правна и физичка лица која:

1. након добијања профактуре, изврше уплату ради откупа продајне документације за целине од 1-5 (возила) појединачно износ од 12.000,00 динара, и за све целине од 6 до 19 износ од 24.000,00 динара на текући рачун 155-0000000074282-70 динара отворен код Halkbank АD Beograd. На цене продајне документације урачунат је ПДВ. Профактура се може преузети сваког радног дана у периоду од 09:00 до 14:00 часова у канцеларији стечајног управника на адреси Краљево, ул. Цара Душана 20/4, уз претходни договор са стечајним управником;
2. уплате депозит у назначеном износу, на текући рачун стечајног дужника 155-0000000074282-70 отворен код Halkbank АD Beograd или положе неопозиву првокласну банкарску гаранцију наплативу на први позив. Износ депозита заинтересовани купци су дужни да положе најкасније на дан одржавања продаје, уплатом у новцу или полагањем банкарске гаранције (рок за уплату депозита је 28.09.2021. године до 10 часова). У обзир ће се узети само банкарске гаранције које пристигну на назначену адресу до назначеног времена. Банкарска гаранција мора имати рок важења до 28.10.2021. године;
3. Доказ о полагању депозита заинтересовани купци достављају стечајном управнику најкасније на регистрацији за јавно надметање заједно са Обрасцем пријаве. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
4. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније на регистрацији за јавно надметање, потенцијални купци, ради правовремене евиденције, морају предати образац пријаве за учешће стечајном управнику (рок за предају је 28.09.2021. године до 11:00 часова).

Јавно надметање одржаће се дана 28.09.2021. године у 12:00 часова у просторијама стечајног управника на адреси: улица Цара Душана број 20 локал 4, Краљево.

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од 10:00 до 11:50 часова, на истој адреси.

Стечајни управник спроводи јавно надметање тако што:

1) региструје лица која имају право учешћа на јавном надметању;

2) отвара јавно надметање упознајући учеснике са правилима надметања;

3) оглашава имовину која се нуди на продају и оглашава почетну цену;

4) позива учеснике да прихвате почетну цену и сваку наредну цену према унапред предвиђеном увећању цене, при чему такво увећање цене не може бити веће од 5% процењене вредности предмета продаје.

4) одржава ред на јавном надметању;

5) проглашава купца;

6) потписује записник, у који уноси све евентуалне примедбе регистрованих учесника у јавном надметању на поступак спровођења тог јавног надметања, а у случају детаљнијих примедаба уноси кратак садржај примедаба и позива учесника који улаже примедбе да исте достави стечајном управнику и суду у форми поднеска.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. На постигнуту цену на јавном надметању додаје се ПДВ.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за купца се проглашава други најбољи понуђач у поступку јавног надметања након стицања услова одређених Законом. Други најбољи понуђач је лице које је у односу на проглашену купопродајну цену било другорангирани понуђач. Уколико није било таквог лица, други најбољи понуђач је оно лице које је у току поступка продаје, у односу на остале понуђаче, прво понудило највишу цену. Други најбољи понуђач има иста права и обавезе као проглашени купац.

Имовина се купује у виђеном стању и може се разгледати након откупа продајне документације, а најкасније 3 дана пре заказане продаје сваким радним даном од 09:00 до 14:00 часова уз претходну најаву на телефон 064.32.44.577.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 8 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 17 дана од дана јавног надметања.

Порезе и трошкове који настају из продаје и из закљученог купопродајног уговора у целости сноси купац.

Oвлашћено лице: стечајни управник Мирко Петровић, контакт телефон: 064.32.44.577